Hispania Ulterior

La província romana creada a partir de l'establiment de la província d'Ispània en 205 AbC foguèt devesida en 197 AbC en Hispania Citerior e Hispania Ulterior (Ispània ulteriora).

Foguèt governada per de procònsols elegits extra ordinem (Liv. XXVIII. 38; XXIX. 13, XXXI. 20), e mai tard per dos pretors investits amb lo poder dels procònsols e de l'insigne dels 12 faisses (Liv. XXXII. 28, XXXIII. 26, Liv. XXXVII. 46, XXXIX. 29).

En 171 AbC foguèt unida amb la província Citerior pendent la guèrra de Macedònia, mas foguèt tornarmai separada en 167 AbC.

Una legion estacionava dins la província. La capitala foguèt, segon las epòcas, Còrdoa (Corduba) e Cadis (Gades).

Mai tard, jos August, la província foguèt partida en doas entitats diferentas: Betica e Lusitània.

 Vejatz tanben 
 Hispania Citerior

Categoria:Província romana
Categoria:Istòria de l'Espanha antica